laion/Wikipedia-Exotic huggingface dataset:
ლეილა გრძელიძე

ლეილა გრძელიძე (დ. 1952, დიმი — გ. 21 ნოემბერი, 2022) — ქართველი ინჟინერი, მეცნიერი, ტექნოლოგი, ქიმიკოსი. 1975 წელს დაამთავრა საქართველოს პოლიტექნიკური ინსტიტუტის ქიმიური ტექნოლოგიის ფაკულტეტი და 1979 წელს ელექტროქიმიურ წარმოებათა ტექნოლოგიის კათედრის ასპირანტურა. 1976-1984 წლებში უმცროს მეცნიერ-თანამშრომლად მუშაობს მაგნიუმის საპრობლემო ლაბორატორიაში. 1990-1994 წლებში იყო განყოფილების უფროსი მრეწველობის სამინისტროში, 1994-2004 წლებში სახელმწიფო სამსახურშია, ჯერ საქართველოს პრეზიდენტის ადმინისტრაციაში განყოფილების, შემდეგ სამსახურის უფროსად, ხოლო 2004-2005 წლებში თბილისის პრემიერის მთავარი მრჩეველია. პარალელურად აგრძელებს სამეცნიერო-კვლევით და პედაგოგიურ საქმოანობას საქართველოს ტექნიკურ უნივერსიტეტში. მის მიერ პირველად, თვისობრივად ახალი ნედლეულის ტალკისა და პერლიტის გამოყენებით დადგენილ იქნა შემადგენლობა, რომლის საფუძველზეც მიღებულია საყოფაცხოვრებო დანიშნულების გამოწვის დაბალი ტემპერატუერის მქონე მხურვალმდეგი კერამიკული მასალა. წლების მანძილზე ლექციებს კითხულობს გარემოს საცვის კათედრაზე და დიდი წვლილი მიუძღვის ინჟინერ-ეკოლოგების აღზრდის საქმეში. 2004-2007 წლებში როგორც გაეროს განვითარების პროგრამების ექსპერტი საქმის წაროების საკითხებში, ხელმძრვანელობდა გაეროს სახელმწიფოს მოხელეთათვის ორგანიზებულ ტრეინინგების კურსს. გამოქვეყნებული აქვს 9 სამეცნიერო შრომა, რამდენიმე სახელმძვანელო და ლექსების კრებული. საკანდიდატო დისერტაციის თემა — „პერლიტისა და ტალკის შემცველი ახალი შემადგენლობის კერამიკული მასალების მექანიკური და მხურვალმედეგობის საკითხები.“ ესXია : ლექსები (ავტორი). - თბილისი, ბაკმი, 2012. - გვ. 271- ISBN: 978-9941-426-25-4 როგორ ვმართოთ ორგანიზაცია : მეთოდ.-პრაქტ. სახელმძღვ. - თბილისი, UNDP, 2008. გვ. 524 საქმისწარმოება საჯარო დაწესებულებებში - თბილისი, 2006. - 155გვ საქმისწარმოება საჯარო დაწესებულებებში - თბილისი, UNDP, 2005. - გვ. 161 ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია. თბ., 2000 გვ.18. ლეილა გრძელიძე — საქართველოს ბიოგრაფიული ლექსიკონი
Now and Then (The Beatles-ის სიმღერა)

„Now and Then“ — ჯონ ლენონის სიმღერა, თავდაპირველად, 1979 წელს, მომზადებული როგორც დემო, მაგრამ წლების განმავლობაში დაუსრულებელი. 2023 წლისთვის სიმღერა დაასრულეს The Beatles-ის წევრებმა, დაამატეს სხვადასხვა მუსიკალური პარტია და მოამზადეს გამოსაცემად. სიმღერა გამოიცა 2023 წლის 2 ნოემბერს როგორც ცალკეული ორმაგი A-მხარის მქონე სინგლი — „Love Me Do“-ს (1962) ახალი მიქსით. ამ სიმღერის გამოშვება ემთხვევა კრებულების 1962–1966 და 1967–1970 ახალი გამოცემების გამოსვლას, რომელთაგან უკანასკნელში შეტანილია „Now and Then“. „Now and Then“ დაიწერა ჯონ ლენონის მიერ, 1970-იანი წლების ბოლოს, იგივე პერიოდში, რაც „Free as a Bird“ და „Real Love“, ორი სიმღერა, რომელიც შეიტანეს პროექტის The Beatles Anthology დისკებში. დაუსრულებელი სიმღერა ჩაწერილი 1994 წლის იანვარში პოლ მაკ-კარტნიმ ლენონის ქვრივისგან, იოკო ონოსგან მიიღო ორი დემო ფირი. ამ ფირებზე იყო თითქმის დასრულებული „Free as a Bird“ და „Real Love“, ასევე „Grow Old with Me“ და „Now and Then“. ამ უკანასკნელზე მუშაობა დაიწყო 1995 წლის მარტში. მაგრამ ლენონის ამ დემოს გარდაქმნის მცდელობისას კოლექტივმა შეწყვიტა ჩაწერა. პოლ მაკ-კარტნის თქმით, ჯორჯ ჰარისონს არ სურდა ამის გაკეთება, ალბათ იმიტომ, რომ ახალი ტექსტები უნდა დაწერილიყო. პროდიუსერ ჯეფ ლინი იხსენებს: "სიმღერას ჰქონდა მისამღერი, მაგრამ კუპლეტები არ ვარგოდა. ჩვენ დავამატეთ უკანა ფონი, მაგრამ არ დავასრულეთ მუშაობა". აგრეთვე როლი ითამაშა ჩანაწერზე არსებულმა ტექნიკურმა დეფექტმა, რომლის მოცილებაც შეუძლებელი იყო. 2005 და 2006 წლებში საუბარი იყო დემოზე მუშაობაზე. როგორც ითქვა, სინგლი უნდა გამოჩენილიყო კოლექტივის მთლიანი კატალოგის ციფრული სახით ინტერნეტში განთავსებისთანავე. Paul McCartney regrets not finishing third Beatles reunion song ↑ Aniftos, Rania. (26 ოქტომბერი 2023) The Beatles' Last Song 'Now & Then': Release Date & Details. ციტირების თარიღი: 26 ოქტომბერი 2023 ↑ Announcement | The Beatles. ↑ The Beatles' 'Last Song,' 'Now and Then,' Is Set for Release, Along With Expanded, Remix-Filled 'Red' and 'Blue' Hits Collections. Variety. 26 ოქტომბერი 2023. ციტირების თარიღი: 26 ოქტომბერი 2023
ცისია გუგუტიშვილი

ცისია გუგუტიშვილი (დ. 26 აპრილი, 1933, თიანეთი) — ქართველი ექიმი, მეცნიერი. 1957 წელს დაამთავრა თბილისის სახელმწიფო სამედიცინო ინსტიტუტის პედიატრიული ფაკულტეტი. 1957-1960 წლებში იყო ადიგენის რაისაავადმყოფოს ექიმი-პედიატრი. 1960-1961 წლებში საქართველოს სსრ ჯანდაცვის სამინისტროს საბიუჯეტო ტუპერკულოზური და ბავშვთა სანატორიუმების უფროსი ინსპექტორ-პედიატრი. 1961-1964 წლებში პედიატრიის სამეცნიერო კვლევითი ინსტიტუტის ასპირანტი. 1963-1964 წლებში მოსკოვის ი. სეჩენოვის სახელობის სამედიცინო ინსტიტუტის მიზნობრივი ასპირანტი. 1965-1979 წლებში საქართველოს ჯანდაცვის სამინისტროს პედიატრიის სამეცნიერო კვლევითი ინსტიტუტის მოზრდილ ბავშვთა განყოფილების უმცროსი, მოგვიანებით1979-1988 წლებში უფროსი მეცნიერ-თანამშრომელი. 1988 წლიდან ამავე ინსტიტუტის კარდიორევმატოლოგიური განყოფილების ხელმძღვანელი. ავტორია 135 სამეცნიერო ნაშრომის. მისი ხელმძღვანელობით მომზადდა 10 საკანდიდატო დისერტაცია. არის ექიმი-პედიატრი, მედიცინის მეცნიერებათა დოქტორი, ი. ფაღაღავას სახელობის პედიატრიის სამეცნიერო კვლევითი ინსტიტუტის კარდიო-რევმატოლოგიური განყოფილების ხელმძღვანელი, პროფესორი. ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 82 ცისია გუგუტიშვილი — საქართველოს ბიოგრაფიული ლექსიკონი
პატარა ანიუი

პატარა ანიუი (რუს. Малый Анюй) — მდინარე რუსეთში, ძირითადად ჩუკოტკის ავტონომიურ ოკრუგში. დიდ ანიუისთან ერთად წარმოქმნის მდინარე ანიუის. სათავეს იღებს ანადირის ზეგანზე. სიგრძე 750 კმ. აუზის ფართობი 49,8 ათასი კმ². იკვებება თოვლისა და წვიმის წყლით. წყალდიდობა იცის მაის-ივნისში, ზაფხულში წვიმების შემდეგ არის წყალმოვარდნები. გაყინულია სექტემბრის ბოლოდან ივნისის დასაწყისამდე. ↑ საბჭოთა კავშირის გეოგრაფიული სახელების ორთოგრაფიული ლექსიკონი, თბ., 1987. — გვ. 159. ↑ Анюй // Большая российская энциклопедия. т. 2. — М., 2005. — стр. 100. ↑ Анюй // Большая советская энциклопедия. — 3-е изд., т. 2 — М., 1970.
დიდი ანიუი

დიდი ანიუი (რუს. Большой Анюй) — მდინარე რუსეთში, ძირითადად ჩუკოტკის ავტონომიურ ოკრუგში. პატარა ანიუისთან ერთად წარმოქმნის მდინარე ანიუის. სათავეს იღებს ანადირის ზეგანზე. სიგრძე 693 კმ. აუზის ფართობი 57,2 ათასი კმ². საზრდოობს თოვლისა და წვიმის წყლით. წყალდიდობა ახასიათებს მაის-ივნისში, ზაფხულში წვიმების შემდეგ იცის წყალმოვარდნები. იყინება სექტემბრის ბოლოს, ლღვება ივნისის დასაწყისამდე. ↑ საბჭოთა კავშირის გეოგრაფიული სახელების ორთოგრაფიული ლექსიკონი, თბ., 1987. — გვ. 52. ↑ Анюй // Большая российская энциклопедия. т. 2. — М., 2005. — стр. 100. ↑ Анюй // Большая советская энциклопедия. — 3-е изд., т. 2 — М., 1970.
მანანა გუგუშვილი

მანანა გუგუშვილი (დ. 1944, თბილისი ) — ქართველი ბიოლოგი. 1966 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ბიოლოგიის ფაკულტეტი ადამიანისა და ცხოველთა ფიზიოლოგიის სპეციალობით. 1967-1970 წლებში იყო საქართველოს მეცნიერებათა აკადემიის ი.ბერიტაშვილის სახელობის ფიზიოლოგიის ინსტიტუტის ასპირანტი. 1971-1977 წლებში ამავე ინსტიტუტის ჰემისფეროთა ურთიერთობის შემსწავლელი ლაბორატორიის უმცროსი, 1978-1988 წლებში უფროსი, 1989-2002 წწ. წამყვანი მეცნიერი თანამშრომელი. 2002 წლიდან - ამავე ლაბორატორიის უფროსი მეცნიერი თანამშრომელი. საქართველოს სახელმწიფო პრემია , მეცნიერებისა და ტექნიკის დარგში საქართველოს მეცნიერებისა და ტექნიკის დარგის სახელმწიფო პრემიის ლაურეატები 1993-2004 წლებში თბ., 2012 გვ. 48 მანანა გუგუშვილი — საქართველოს ბიოგრაფიული ლექსიკონი
ანიუი (კოლიმის შენაკადი)

ანიუი (რუს. Анюй) — მდინარე რუსეთში, იაკუტიაში (სახა), კოლიმის მარჯვენა შენაკადი. წარმოიქმნება მდინარეების დიდი და პატარა ანიუის შეერთებით. სათავეს იღებენ ანადირის ზეგანზე. სიგრძე სულ 8 კმ (შემდგენლების შერთვის შემდეგ). აუზის ფართობი (შემდგენლების ჩათვლით) 107 ათასი კმ². იკვებება წვიმისა და თოვლის წყლით. წყალდიდობა იცის მაის-ივნისში, ზაფხულის წვიმების შემდეგ კი წყალმოვარდნები. ქვემო წელზე წყლის საშუალო წლიური ხარჯია 650 მ³/წმ. გაყინულია დაახლოებით 9 თვე. ანიუის აუზში 7 ათასზე მეტი ტბაა საერთო ფართობით 705 კმ². ანიუის სისტემა გამოიყენება სანაოსნოდ, ხე-ტყის დასაცურებლად, სათევზაოდ (მუქსუნი, ნელმა და სხვ.) და წყალმომარაგებისათვის. ↑ საბჭოთა კავშირის გეოგრაფიული სახელების ორთოგრაფიული ლექსიკონი, თბ., 1987. — გვ. 21. ↑ Анюй // Большая российская энциклопедия. т. 2. — М., 2005. — стр. 100. ↑ Анюй // Большая советская энциклопедия. — 3-е изд., т. 2 — М., 1970.
ჰელიონი

ჰელიონი (აღნიშვნა: He 3 {\displaystyle {\ce {^3He}}} , ან He 2 3 {\displaystyle {\ce {^3_2He}}} ) — ჰელიუმის ყველაზე მჩატე იზოტოპის He 3 {\displaystyle {\ce {^3He}}} -ის ატომის ბირთვი, რომლის მასური რიცხვი A=3. შეიცავს 3 ნუკლონს (2 პროტონსა და 1 ნეიტრონს). ჰელიონის მასა ( m h {\displaystyle m_{h}} ) ტოლია 6973500641277960000♠5.0064127796(15)×10−27 კგ. სტაბილურია. სპინი ½, ჯერადობა დადებითი აქვს. helion McNaught A. D., Wilkinson A. (Hrsg.): Compendium of Chemical Terminology (the «Gold Book»). Blackwell Scientific Publications, Oxford 1997, ISBN 0-86542-684-8 (doi:10.1351/goldbook.H02764). ↑ helion g factor. აშშ-ის სტანდარტებისა და ტექნოლოგიის ნაციოანლური ინსტიტუტი. ციტირების თარიღი: 2023-10-23 ↑ helion magnetic moment. აშშ-ის სტანდარტებისა და ტექნოლოგიის ნაციოანლური ინსტიტუტი. ციტირების თარიღი: 2023-10-23 ↑ helion magnetic moment to Bohr magneton ratio. აშშ-ის სტანდარტებისა და ტექნოლოგიის ნაციოანლური ინსტიტუტი. ციტირების თარიღი: 2023-10-23 ↑ helion magnetic moment to nuclear magneton ratio. აშშ-ის სტანდარტებისა და ტექნოლოგიის ნაციოანლური ინსტიტუტი. ციტირების თარიღი: 2023-10-23 ↑ 5.0 5.1 helion mass. აშშ-ის სტანდარტებისა და ტექნოლოგიის ნაციოანლური ინსტიტუტი. ციტირების თარიღი: 2023-10-23 ↑ helion mass in u. აშშ-ის სტანდარტებისა და ტექნოლოგიის ნაციოანლური ინსტიტუტი. ციტირების თარიღი: 2023-10-23 ↑ helion mass energy equivalent. აშშ-ის სტანდარტებისა და ტექნოლოგიის ნაციოანლური ინსტიტუტი. ციტირების თარიღი: 2023-10-23 ↑ helion mass energy equivalent in MeV. აშშ-ის სტანდარტებისა და ტექნოლოგიის ნაციოანლური ინსტიტუტი. ციტირების თარიღი: 2023-10-23 ↑ helion molar mass. აშშ-ის სტანდარტებისა და ტექნოლოგიის ნაციოანლური ინსტიტუტი. ციტირების თარიღი: 2023-10-23 ↑ helion relative atomic mass. აშშ-ის სტანდარტებისა და ტექნოლოგიის ნაციოანლური ინსტიტუტი. ციტირების თარიღი: 2023-10-23 ↑ helion-electron mass ratio. აშშ-ის სტანდარტებისა და ტექნოლოგიის ნაციოანლური ინსტიტუტი. ციტირების თარიღი: 2023-10-23 ↑ helion-proton mass ratio. აშშ-ის სტანდარტებისა და ტექნოლოგიის ნაციოანლური ინსტიტუტი. ციტირების თარიღი: 2023-10-23
ანიუი

ანიუი (რუს. Анюй) შეიძლება აღნიშნავდეს: ანიუი — მდინარე რუსეთში, კოლიმის შენაკადი; ანიუი — მდინარე რუსეთში, ამურის შენაკადი. დიდი ანიუი პატარა ანიუი
ომი

ომი — სახელმწიფოებს შორის არსებული კონფრონტაციის გადაწყვეტა სამხედრო ძალადობის გზით. ომის წარმოებაში უმთავრეს როლს ასრულებენ სახელმწიფოს შეიარაღებული ძალები და გასამხედროებული ფორმირებები, რომლის პარალელურად მეომარი მხარეები აწარმოებენ დიპლომატიურ, იდეოლოგიურ და ეკონომიკურ ბრძოლებს დაპირისპირებულ მხარეებთან. ომის წამოწყების მიზეზი შეიძლება გახდეს გადაუჭრელი საკითხები ეკონომიკურ, იდეოლოგიურ, ტერიტორიულ, რელიგიურ და სხვა სფეროებში. ომი – ეს არის პოლიტიკის გაგრძელება. თავისი მასშტაბებით ომი შეიძლება იყოს ლოკალური, რეგიონული, მსოფლიო. საერთაშორისო კანონების მიხედვით ომის წამოწყება გამოუცხადებლად, ითვლება დანაშაულად. შეიარაღებული კონფლიქტისგან განსხვავებით, ომის მასშტაბები გაცილებით დიდია, როგორც გეოგრაფიული თვალსაზრისით, ასევე მისი ხანგრძლივობიდან გამომდინარე. მიუხედავად ამისა, პრაქტიკაში არ არსებობს ზუსტი კლასიფიკაცია იმისა, თუ რით განსხვავდება ომი შეიარაღებული კონფლიქტისაგან. ომი შეიძლება იყოს ხანმოკლე (რამდენიმე დღიანი) და ხანგრძლივი (რამდენიმე ათეულ წლამდე). Barzilai Gad, Wars, Internal Conflicts and Political Order: A Jewish Democracy in the Middle East (Albany: State University of New York Press, 1996). Clausewitz, Carl Von (1976), On War (Princeton and New Jersey: Princeton University Press) Fry, Douglas P., 2005, The Human Potential for Peace: An Anthropological Challenge to Assumptions about War and Violence, Oxford University Press. Gat, Azar 2006 War in Human Civilization, Oxford University Press. ვიკისაწყობში არის გვერდი თემაზე: ომი ვიკიციტატაში არის გვერდი თემაზე: ომი Correlates of War Project Stanford Encyclopedia of Philosophy entry Complex Emergency Database (CE-DAT)
Yellow (სიმღერა)

Yellow — ინგლისურ როკ ჯგუფ Coldplay-ს სიმღერა. ის მეორე სინგლია მათი სადებიუტო ალბომიდან, Parachutes, და ჯგუფის პირველი სიმღერა შესული გაერთიანებული სამეფოს სინგლების ჩარტის ტოპ 10-ში. რეგიონული სინგლები გამოვიდა საფრანგეთში, აშშ-ში, და ბრაზილიაში. Yellow დაიწერა უელსში, სადაც ჯგუფი სადებიუტო ალბომზე მუშაობდა. სიმღერის საბოლოო ვერსია ჩაწერილია ლივერპულის სტუდიაში Parr Street Studios. ჩაწერისას ჯგუფს აჩქარებდნენ - სინგლი უნდა ყოფილიყო დასრულებული 2000 წლის გაზაფხულისთვის. ტელეარხის VH1 გადაცემაში Storytellers კრის მარტინმა ახსენა, რომ სიმღერის შთაგონებად იქცა სერვისი Yellow Pages. სხვადასხვა ადამიანი ამტკიცებს, რომ სიმღერის სტრუქტურა და მელოდია აღებულია ჯგუფის Pavement სიმღერიდან „Here“. 11 სექტემბრის ტრაგედიის შემდეგ Yellow იყო პირველი მუსიკალური ვიდეო, რომელიც MTV-მ საკუთარ ეთერში გაუშვა. 2001 წელს კომპანია ABC ამ სიმღერას იყენებდა სატელევიზიო პრომო-რგოლებში. სიმღერის 2002 წლის ტურნეში შესრულებისას მარტინი როგორც წესი, იწყებდა ფრაზით „Your skin...“. სიმღერის მუსიკალური ვიდეო გადაღებულია დორსეტთან ახლოს. იგი მინიმალისტურია და მასში მხოლოდ კრის მარტინ ჩანს, რომელიც მოძრაობს ზღვის სანაპიროზე და სიმღერას მღერის. ვიდეო გადაღებულია ხუთი დუბლის მეშვეობით, ყოველგვარი მონტაჟის გარეშე. მას ახლავს ერთადერთი ეფექტი - შენელებული მოძრაობა. თავდაპირველად ვიდეოში უნდა გამოჩენილიყო ჯგუფის ოთხივე წევრი, მაგრამ გადაღების დღეს იყო უილ ჩემპიონის დედის დასაფლავება, ასე რომ მხოლოდ მარტინი გადაიღეს. მაგრამ ამინდი გაფუჭდა და დაუბერა ქარმა, რასაც წვიმაც მოჰყვა, მიუხედავად ამინდის დადებითი პროგნოზისა. ვიდეო ექვსი დღის განმავლობაში გადაიღეს ჯეიმზმა და ალექსმა, კომპანიიდან The Artists. კადრების რაოდენობაა 50 ერთ წამში, ანუ ჩვეულებრივ სიჩქარეზე მეტი. გადაღების დროს კრისს თავისი პირი ორმაგად სწრაფად უნდა გაეღო, ანუ უფრო სწრაფად ემღერა სიმღერა. საბოლოოდ, გადაღებული მასალა შეანელეს 25 კადრამდე და ასე შეიქმნა ნელი მოძრაობის ეფექტი. საღამოს შემდეგ გათენების ეფექტი არ არის ხელოვნური და არც ნატურალური - ეს არ იყო ნამდვილი გათენება. სინამდვილეში, ოპერატორს მოუვიდა შეცდომა და კამერაზე ერთ-ერთ სამართავს გამოჰკრა, რამაც შეცვალა ვიდეოს ფერები. "Yellow" საიტზე Discogs (გამოცემების სია) სიმღერის ტექსტი[დაარქივებული] საიტზე MetroLyrics ↑ Inglis, Sam. (October 2000) Recording Coldplay's Parachutes. SOS. ციტირების თარიღი: 5 September 2008.
I/O (პიტერ გებრიელის ალბომი)

I/O (სტილიზებული როგორც i/o) — ინგლისელი როკ მუსიკოს პიტერ გებრიელის მეათე სტუდიური ალბომი (მერვე — საუნდტრეკების და სხვა ალბომების გამოკლებით). იგი გამოიცა 2023 წლის 1 დეკემბერს, Real World Records-ის მიერ. i/o არის გებრიელის ახალი ორიგინალური მასალის შემცველი პირველი სრულყოფილი ალბომი, Up-ის შემდეგ. ყველა სიმღერის ავტორი — პიტერ გებრიელი.. შენიშვნები ციფრულ და 2CD/Blu-ray გამოცემებში „Live and Let Live“-ს Dark-Side და In-Side მიქსები გახანგრძლივებულია 25 წამით. იგივე ხანგრძლივობა მას აქვს Dark-Side მიქსის გრამფირფიტის ვერსიაში. ამასთან, ორმაგ გრამფირფიტაზე სიმღერების სია დაყოფილია ოთხ მხარედ. ყოველ მათგანზე წარმოდგენილია სამი სიმღერა, თუმცა თანმიმდევრობა შეცვლილია (მხარის ხანგრძლივობის შეზღუდვის გამო). ესენია: 3 და 2 მხარე A-ზე 5, 4 და 9 მხარე B-ზე 6, 7, 8 მხარე C-ზე მხარე D-ზე წარმოდგენილია სტანდარტული თანმიმდევრობა (10, 11, 12). ↑ Peter Gabriel's New Album i/o Is Out In December. ციტირების თარიღი: 18 ოქტომბერი 2023 ↑ Chelosky, Danielle. (14 ოქტომბერი, 2023) Peter Gabriel's New Album I/O Is Out in December, 10 of Its 12 Tracks Already Streaming. Stereogum. ციტირების თარიღი: 15 ოქტომბერი, 2023 ↑ Peter Gabriel Details i/o, His First New Album in 21 Years en (18 ოქტომბერი 2023). ციტირების თარიღი: 18 ოქტომბერი 2023 ↑ Genesis News: Peter გებრიელი - i/o album release announcement.[მკვდარი ბმული]
კოიოტი

კოიოტი (ლათ. Canis latrans) — მტაცებელი ძუძუმწოვარი ძაღლისებრთა ოჯახისა. მისი სხეულის სიგრძე 90 სმ აღწევს, მასა 13 კგ. აქვთ დაცქვეტილი ყურები, გრძელი, ხშირბალნიანი, ქვემოთ დაშვებული კუდი, მონაცრისფრო ან მურ-წითელი ზურგი, ღია ფერის მუცელი. გავრცელებულია ჩრდილოეთ ამერიკის დასავლეთ ნაწილში — კანადიდან მექსიკამდე. ბინადრობს გაშლილ ადგილებზე. იკვებება კურდღლებით, წვრილი მღრღნელებით, ლეშით, აგრეთვე ფრინველებით, ხვლიკებით, მწერებით, მცენარეთა ნაყოფით. მონოგამია, მაკეობა 60-65 დღე გრძელდება. შობს 5-10 ლეკვს. ცოცხლობს 13 წლამდე. ქართული საბჭოთა ენციკლოპედია, ტ. 5, თბ., 1980. — გვ. 574.
კოკა

კოკა შეიძლება აღნიშნავდეს: კოკა — სითხის საწყაო საქართველოში; კოკა — სოფელი ტყიბულის მუნიციპალიტეტში; კოკა — იგივეა, რაც კოკაინის ხე.
კულუ (მდინარე)

კულუ (რუს. Кулу) — მდინარე რუსეთში, ხაბაროვსკის მხარესა და მაგადანის ოლქში. მდინარე კოლიმის მარჯვენა შემდგენელი. წარმოიქმნება მდინარეების ხუჯახისა და კენიელიჩის შეერთებით, რომლებიც სათავეს იღებენ სუნტარ-ხაიატის ქედის აღმოსავლეთ განშტოებებზე. სიგრძე 300 კმ (მდ. კენიელიჩის სათავიდან — 384 კმ). იკვებება შერეულად. ქვემო წელზე წყლის საშუალო ხარჯია 92 მ³/წმ. იყინება ოქტომბერში, ლღვება მაისის ბოლოს. ↑ საბჭოთა კავშირის გეოგრაფიული სახელების ორთოგრაფიული ლექსიკონი, თბ., 1987. — გვ. 115. ↑ Кулу // Большая советская энциклопедия. — 3-е изд., т. 13 — М., 1973.
ბახაფჩა

ბახაფჩა (რუს. Бахапча) — მდინარე რუსეთში, მაგადანის ოლქში. კოლიმის მარჯვენა შენაკადი. სიგრძე 291 კმ, აუზის ფართობი 13,8 ათასი კმ². მიედინება მთაგორიან რელიეფზე, ქვემო წელი ჭორომიანია. ძირითადად იკვებება წვიმის წყლებით. იყინება ოქტომბერში, ლღვება მაისში. ↑ საბჭოთა კავშირის გეოგრაფიული სახელების ორთოგრაფიული ლექსიკონი, თბ., 1987. — გვ. 115. ↑ Бахапча // Большая советская энциклопедия. — 3-е изд., т. 3 — М., 1970.
ბუიუნდა

ბუიუნდა (რუს. Буюнда) — მდინარე რუსეთში, მაგადანის ოლქში. კოლიმის მარჯვენა შენაკადი. სიგრძე 434 კმ, აუზის ფართობი 24 800 კმ². მიედინება კოლიმის მთიანეთში; ქვემო წელი ჭორომიანია. იკვებება თოვლისა და წვიმის წყლებით. გაყინულია ოქტომბრიდან მაისამდე. ბუიუნდის აუზში 1500-ზე მეტი ტბაა. ↑ საბჭოთა კავშირის გეოგრაფიული სახელების ორთოგრაფიული ლექსიკონი, თბ., 1987. — გვ. 40. ↑ Буюнда // Большая советская энциклопедия. — 3-е изд., т. 4 — М., 1971.
ბალიგიჩანი

ბალიგიჩანი (რუს. Балыгычан)) — მდინარე რუსეთში, მაგადანის ოლქში. კოლიმის მარჯვენა შენაკადი. წარმოიქმნება მდინარეების ლევი-ბალიგიჩანისა და პრავი-ბალიგიჩანის შეერთებით. სიგრძე 352 კმ (ლევი-ბალიგიჩანის სათავიდან — 400 კმ), აუზის ფართობი 17 600 კმ². მიედინება კოლიმის მთიანეთში. ძირითადად იკვებება წვიმის წყლებით. იყინება ოქტომბრის დასაწყისში, ლღვება მაისის ბოლოს. იყენებენ ხე-ტყის დასაცურებლად. ↑ საბჭოთა კავშირის გეოგრაფიული სახელების ორთოგრაფიული ლექსიკონი, თბ., 1987. — გვ. 28. ↑ Балыгычан. «Вода России». ციტირების თარიღი: 28 ოქტომბერი, 2023 ↑ Балыгычан // Большая советская энциклопедия. — 3-е изд., т. 2 — М., 1970.
კოკა (ჭურჭელი)

კოკა — სითხის საწყაო საქართველოში X საუკუნიდან. მისი ტევადობა სხვადასხვა კუთხეში სხვადასხვა იყო. XIII საუკუნის შუა ხანიდან გვხვდება 24-ლიტრიანი კოკა, ხოლო XVI-XVIII საუკუნეებში 8-16 ლიტრიანიც. ლიტრის ზრდის გამო საუკუნეთა მანძილზე კოკის ტევადობაც იზრდებოდა. XIII საუკუნეში 24-ლიტრიანი კოკა 23 ლ იტევდა, XVI-XVII საუკუნეებში დასავლეთ საქართველოში კი -050 ლ და მას მრთელიც ეწოდებოდა. XVIII საუკუნის აღმოსავლეთ საქართველოში 10-ლიტრიანი კოკა „სწორ“ (კანონიკურ) კოკად ითვლებოდა (ტევადობა — 4 ჩაფი ან 30-34 ლ). დასავლეთ საქართველოში „სწორი“ კოკა 12-ლიტრიანი იყო (ტევადობა 36-37 ლ). 12-ლიტრიანი კოკის ნახევარს მენახევრე ერქვა. XIX საუკუნის 30-იანი წლების აღმოსავლეთ საქართველოში კოკა 12 თუნგით განისაზღვრებოდა. ჯაფარიძე გ, ქართული საბჭოთა ენციკლოპედია, ტ. 5, თბ., 1980. — გვ. 574.
აარონ რამსდეილი

აარონ რამსდეილი (ინგლ. Aaron Ramsdale; დ. 14 მაისი, 1998, სტოკ-ონ-ტრენტი) — ინგლისელი ფეხბურთელი. ინგლისის პრემიერ ლიგის „არსენალისა“ და ინგლისის ეროვნული საფეხბურთო ნაკრების წევრი. რამსდეილმა პროფესიონალური საფეხბურთო კარიერა „შეფილდ იუნაიტედში“ დაიწყო, 2017 წელს შეუერთდა „ბორნმუთს“. მომდევნო სეზონები იჯარით „ჩესტერფილდსა“ და „უიმბლდონში“ გაატარა. 2020 წელს „შეფილდმა“ 18 მილიონ გირვანქა სტერლინგად დაიბრუნა. 2021 წლის ზაფხულის სატრანსფერო ფანჯარაზე „არსენალმა“ ის 30 მილიონ გირვანქა სტერლინგად შეიძინა, რითიც რამსდეილი კლუბის ისტორიაში ყველაზე ძვირადღირებული მეკარე გახდა. არსენალი: ინგლისის საფეხბურთო სუპერთასი: 2023 PFA პრემიერ ლიგის სეზონის საუკეთესო გუნდი: 2022-23 აარონ რამსდეილი — Soccerway
ჩემი ბოშები

ჩემი ბოშები — კინოსტუდია „ქართული ფილმის“ 1987 წლის კინოფილმი, რეჟისორი — ლეილა გორდელაძე. ფილმი გადაღებულია ნოდარ დუმბაძის მოთხრობების მიხედვით. მეორე მსოფლიო ომის დროს გურიის ერთ-ერთ სოფელს მის მახლობლად დაბანაკებული ბოშების ხმაური გამოაცოცხლებს. ბოშები სოფლის მოსახლეობისთვის ბევრ სასიკეთო საქმეს აკეთებენ. მიტო მაჭუტაძე — ნოდარი ნაზი კეჭაყმაძე — ბებია სვეტლანა ტომა არტურ ჟუკოვი — სავკა რედიკა სანდუ — მარიანკა მიხაი ფუსუ — მიხალა ვლადიმერ საკიზჩი გელა გიორგაძე — გენო კახა გიორგაძე — ჯემალი რუსუდან ქვლივიძე მიხეილ ვაშაძე — ლევარსი ბერეჟიანი სონია გორშკოვა — დუსია გულჩინა დადიანი გოვენ ჭეიშვილი ცისანა გოქსაძე გოჩა ყურაშვილი თამარ მამულაშვილი იური ჯიჯეიშვილი „ჩემი ბოშები“ [დაარქივებული] — ეროვნული ფილმოგრაფია „ჩემი ბოშები“ — კინოფილმების ინტერნეტ-მონაცემთა ბაზა (ინგლისური)
საწვავი

საწვავი — ნებისმიერი ნივთიერება, რომლის წვით ან შემადგენლობის შეცვლით ენერგიის მიღება ხდება. ენერგიის გამოყოფა საწვავის მიერ ან ქიმიური საშუალებით, წვით და ჟანგვით ხდება, ან ბირთვულით, როგორიცაა ატომის დაშლა. გამოსადეგი საწვავის მნიშვნელოვანი თვისებაა მისი შენახვისა და საჭირო დროს გამოყენების თვისება. ბიოსაწვავი ბატარეა Ratcliff, Brian et al. (2000). Chemistry 1. Cambridge University press. ISBN 0-521-78778-5.
დღესასწაული დღესასწაულის მოლოდინში

დღესასწაული დღესასწაულის მოლოდინში — კინოსტუდია „ქართული ფილმის“ 1989 წლის ფილმი, რეჟისორი — ლეილა გორდელაძე. ფილმი გადაღებულია ფაზილ ისკანდერის მოთხრობების მიხედვით. ფილმი ასახავს XX საუკუნის 30-იანი წლების ერთი სოხუმური ოჯახის ისტორიას. თამაზ ბოკერია — ჩიკი ვერა ივლევა — ჩიკის დეიდა გია აბესალაშვილი — ჩიკის ძია ჯემალ კალოიანი — ონიკა ფილიპე ძიკევიჩი — ლესიკა ნინო ნიჟარაძე — ლიკა ოლესია მარჩენკო — სონკა დიონის სტილიდი — ბოჩო იური ცანავა — სურენი ვალენტინა ტელიჩკინა — ვალია, სურენის ცოლი არმაის სარქისიანცი — ალიხანი ვლადიმერ ანტონიკი — მოტია გარეგინ აბრამიანი — კეროპკინი გალინა ივლევა — ფაინა ნოდარ მასხულია — მასწავლებელი ია ფარულავა — როზა პეტია კარინი — შურიკა ანდრეი პიმენიდი — ანდრეი „დღესასწაული დღესასწაულის მოლოდინში“ [დაარქივებული] — ეროვნული ფილმოგრაფია „დღესასწაული დღესასწაულის მოლოდინში“ — კინოფილმების ინტერნეტ-მონაცემთა ბაზა (ინგლისური)
ნატო შავლაყაძე

ნატო შავლაყაძე (დ. 15 იანვარი, 1966 ) — ქართველი სამოქალაქო უფლებების დამცველი. დაიბადა ქ. თბილისში. დაამთავრა თბილისის აგრარული უნივერსიტეტის ტექნოლოგიური ფაკულტეტი დაკონსერვების ტექნოლოგიის სპეციალობით და ამავე უნივერსიტეტის სამართალმცოდნეობის ფაკულტეტი. მუშაობდა უფროს ლაბორანტად ეკონომიკისა და მართვის სამეცნიერო-კვლევით ინსტიტუტში. არის ქალთა კლუბ „პეონის“ თავმჯდომარე 1998 წლიდან და 2003 წლიდან ხელმძღვანელობს „ძალადობისაგან დაცვის ეროვნულ ქსელს“. ნატო შავლაყაძე არის საქართველოს ქალთა კოალიციის, პატიმართა ვადამდე გათავისუფლების კომისიის, სახელმწიფო და არასამთავრობო სექტორის წარმომადგენლებისაგან შემდგარი ანტიტრეფიკინგული სამუშაო ჯგუფის, ოჯახში ძალადობის აღკვეთის ღონისძიებათა განმახორციელებელი საუწყებათაშორისო საბჭოს წევრი და ადამიანის უფლებათა დაცვის ექსპერტი. თავისუფლების დღიურები, 2014, რადიო „თავისუფლების“ პროექტი, თბ., 2015, გვ. 232 ნატო შავლაყაძე — საქართველოს ბიოგრაფიული ლექსიკონი
ნელი მუტი

ნელი ბუტეტე ქაშუმბა მუტი (ინგლ. Nelly Butete Kashumba Mutti; დ. 30 აგვისტო, 1956) — ზამბიელი პოლიტიკოსი და ადვოკატი. ზამბიის ეროვნული ასამბლეის სპიკერი 2021 წლის 3 სექტემბრიდან. ზამბიის ისტორიაში პირველი ქალი აღნიშნულ თანამდებობაზე. 2023 წლის 5 ოქტომბერს მუტის მიენიჭა თანამეგობრობის პარლამენტის 2023 წლის ჯილდო თანამეგობრობის 66-ე საპარლამენტო კონფერენციაზე აკრაში, განა. ↑ Nelly Butete Kashumba Mutti | National Assembly of Zambia. ციტირების თარიღი: 2021-09-14 ↑ Nelly Butete Kashumba Mutti – Emeritus Reinsurance en-US. დაარქივებულია ორიგინალიდან — 2023-06-26. ციტირების თარიღი: 2021-09-03 ↑ Zambia : Prominent Lusaka Lawyer Nelly Mutti elected as the first ever woman Speaker of the National Assembly en-GB. ციტირების თარიღი: 2021-09-03 ↑ zamobserver. (2021-09-03) Who is Nelly Mutti? en-US. ციტირების თარიღი: 2021-09-03 ↑ Speaker Nelly Mutti Receives Commonwealth Parliamentarian of the Year 2023 Award